Начало Екопътека "Розова долина"
Преход в едната посока 45 минути. Маркировка бяло-жълто-бяло. Маршрута е лек, подходящ е за деца и възможен през всички сезони. През цялото време пътят е с лека денивелация, около 200 метра. Подходящ и за планинско колоездене. 
Начало на екопътека /GPS 42.541236, 24.817995/ е от бившият ресторант “Кипарис” /бившата  къща на сем. Багарови/. За да стигнете до началото на екопътеката тръгвате от гр. Баня Карловско по главен път посока Пловдив. След като главният път мине по моста на река “Стряма”, веднага след моста завивате на дясно. След 20 метра e началото на екопътеката. Има място за паркиране. Пътят на екопътеката минава по старото хисарско шосе посока село Михилци.
По пътя на пътеката няма вода, затова носете със себе си 1-2 литра на човек. 
През цялото време сте обградени с прекрасна панорама, която е по-впечатляваща на връщане. Пътеката е панорамна, открита, няма гори и дървета, затова през лятото носете шапка за слънце. 
Пътеката стига до голяма поляна. Срещу Вас са Розови масиви с маслодайни рози /15 минути/, в ляво Язовир Михилци и хълм „Рокалица“ /15 минути/, след язовир „Михилци“ се намира извор „Чучура“ /5 минути от язовира/ с прекрасен кът за отдих. 
За да стигнете до “Чучура” тръгвате към язовира. Минавате по самата язовирната стена и веднага след стената завивате наляво. Продължавате направо по пътеката и след 5 минути в ниското е извор “Чучура”.   
На 10 минути от Чучура е центъра на село Михилци с малко магазинче.
Екопътеката е създадена и се поддържа от доброволци. Пазете природата чиста!
Приятна разходка!
